

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2018.gada 18.janvārī |

**13.§**

# Par atbalstu biedrībai “Saules avots” projekta uzsākšanai “Stāvlaukuma ierīkošana un ceļa atjaunošana Plāteres pilskalnā”

# Ogres novada pašvaldība ir saņēmusi biedrības “Saules avots” (reģ. Nr. 40008155099, juridiskā adrese – "Liepas" – 3, Madlienas pag., Ogres nov., LV-5045) iesniegumu “Par pašvaldības līdzfinansējuma piešķiršanu biedrības “Saules avots” projekta uzsākšanai “Stāvlaukuma ierīkošana un ceļa atjaunošana Plāteres pilskalnā”” (reģistrēts Ogres novada pašvaldībā 03.01.2018., Nr.2-4.3/6), kurā biedrība “Saules avots” informē, ka vēlas īstenot projektu “Stāvlaukuma ierīkošana un ceļa atjaunošana Plāteres pilskalnā”, Ogres nov., Madlienas pag., Plāteres pilskalns. Lai uzsāktu projekta īstenošanu nepieciešams līdzfinansējums no pašvaldības budžeta Plāteres pilskalna topogrāfiskajai uzmērīšanai, pēc kura biedrība “Saules avots” varēs uzsākt būvprojekta izstrādi.

# Noklausoties Ogres novada pašvaldības centrālās administrācijas “Ogres novada pašvaldība” Infrastruktūras veicināšanas nodaļas vadītājas Aijas Romanovskas ziņojumu un pamatojoties uz likuma “Par pašvaldībām” 15.panta pirmās daļas 2. un 5. punktu,

**balsojot: PAR –** 14 balsis (E.Helmanis, G.Sīviņš, E.Strazdiņa, A.Purviņa, J.Iklāvs, J.Laizāns, J.Laptevs, S.Kirhnere, A.Mangulis, Dz.Žindiga, Dz.Mozule, M.Siliņš, M.Leja, E.Bartkevičs), **PRET –** nav, **ATTURAS –** nav,

Ogres novada pašvaldības dome **NOLEMJ:**

1. Atbalstīt biedrību “Saules avots” projekta īstenošanā, projekta ““Stāvlaukuma ierīkošana un ceļa atjaunošana Plāteres pilskalnā”, Ogres nov., Madlienas pag., Plāteres pilskalns”.
2. Piešķirt biedrībai “Saules avots” Projekta īstenošanai pašvaldības līdzfinansējumu 411.40 *euro* (četri simti vienpadsmit *euro* un četrdesmit *centi*) no pašvaldības 2018.gada budžeta līdzekļiem.
3. Uzdot Ogres novada pašvaldības centrālās administrācijas “Ogres novada pašvaldība” Finanšu nodaļai organizēt līdzfinansējuma piešķiršanu no pašvaldības 2018.gada budžeta nevalstisko organizāciju projektu atbalstam paredzētajiem līdzekļiem.
4. Uzdot Ogres novada pašvaldības centrālās administrācijas “Ogres novada pašvaldība” Kancelejai viena mēneša laikā pēc lēmuma spēkā stāšanās informēt biedrību “Saules avots” par pieņemto lēmumu.
5. Kontroli par lēmuma izpildi uzdot pašvaldības izpilddirektora vietniekam Pēterim Špakovskim.

(Sēdes vadītāja,

domes priekšsēdētāja E.Helmaņa paraksts)

*Lēmums stājas spēkā 2018.gada 19.janvārī*